# **DECIZIA ETAPEI DE ÎNCADRARE**

## Nr. din .2019

Ca urmare a solicitării de emitere a acordului de mediu adresate de **SC OMV PETROM SA,** cu sediul în Bucuresti, sector 1, Str. Coralilor nr.22, înregistrată la A.P.M. Bucureşti, cu nr. 23643 din 10.12.2018, completată ulterior cu documentaţia înregistrată cu nr. 4125 din 18.02.2019 şi nr. 6538 din 07.03.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificări şi completări prin Legea nr. 49/2011, cu modificările şi completările ulterioare,
* **Legii apelor nr. 107/1996**, cu modificările şi completările ulterioare;

**APM Bucureşti decide**, ca urmare a consultărilor desfăşurate în cadrul şedinţei Colectivului de Analiză Tehnică din data de 04.04.2019, că proiectul”Lucrări de curăţare, remediere sol/subsol şi reconstrucţie ecologică a amplasamentului depozit Griviţa” din Bucureşti, sector 1, str. Carpaţi nr. 5-11, **nu se supune evaluării impactului asupra mediului.**

Justificarea prezentei decizii:

***Motivele pe baza cărora s-a stabilit neefectuarea evaluării impactului asupra mediului sunt următoarele:***

a). Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa 2, pct. 13 a;

b) Proiectul nu se va implementa într-o arie naturală protejată sau sit Natura 2000 sau în vecinătatea acestora.

c). Caracteristicile proiectului:

- dimensiunea și concepția întregului proiect:

 Proiectul prevede lucrări de curăţare, remediere sol / subsol şi reconstrucţie ecologică a amplasamentului fostului depozit de produse petroliere Griviţa. Ca parte din activităţile de remediere a solului/subsolului se propune, in functie de caz, îndepărtarea prin colectare a fazei libere de hidrocarburi.

 Decontaminarea solului/subsolului sa va realiza pana la cota de adancime a apei subterane estimata la maxim 7 m, fara a intercepta apa subterana.

Pe amplasament se va contrui o platforma de bioremediere temporara din dale de beton, impermeabilizata corespunzator (functionala doar pe perioada de executie a lucrarilor de decontaminare – bioremediere sol on site), platforma care la finalul lucrarilor se va dezafecta. De asemenea, organizarea de santier va presupune utilizarea unor containere tip (modul metalic depozitare si modul metalic depozitare) care se vor demobiliza la sfarsitul executiei proiectului.

* ***Elemente specifice proiectului:***
* suprafata totală a terenului: 12320 mp, din care 3170 mp sunt parte din zona de protecţie sanitară aferentă apecudtului care traversează amplasamentul;
* curatarea terenului de vegetatie in zonele unde se executa lucrari: cca. 8.450 mp;
* excavatii mecanice sol contaminat si necontaminat: cca. 10.530 mc;
* tratare sol/subsolcontaminat prin bioremediere on site: 8.224 mc;
* tratare sol/subsol contaminat prin bioremediere off site intr-o statie autorizata: cca. 3.430,8 mc;
* tratare in situ prin sistem de lancete de injectie verticale: cca. 2.410 mp (S=1.430 mp compus din cca.54 lancete/puturi, h=7m si S=980 mp compus din cca. 39 lancete/puturi, h=4 m);
* epuismente apa din excavatii: cca. 1.320 mc;
* tratare apa din excavatii in statie mobila de epurare pe amplasament (daca in baza analizelor pentru indicatorul TPH apa este contaminata): cca. 1.320 mc;
* executie umpluturi compactate: cca. 9.988 mc;
* asternere strat final necompactat 20 cm: cca. 542 mc;
* nivelare si inierbare suprafata amplasament: cca. 8.450 mp.
* ***Procesul tehnologic pentru implementarea proiectului cuprinde urmatoarele etape:***

### ***1. Amenajare organizare de santier:***

* Refacere gard pentru imprejmuirea si punerea in siguranta a amplasamentului;
* Amenajare drum acces;
* Realizare platforma din dale sau din piatra sparta compactata, cu o suprafata de cca 340 mp si imprejmuirea acesteia;
* Dotare cu baraci birou/grup sanitar/magazie, panou informativ, etc;
* Racordare la utilitati;
* Mobilizare utilaje, echipamente si instalatii de constructii, pentru tratare sol in-situ si pentru tratare sol on-site, etc.;
* Montare panou pentru identificarea investitiei instalat într-un loc vizibil pe amplasament.

La finalizarea lucrarilor se va realiza demobilizarea tuturor echipamentelor si instalatiilor utilizate pe parcursul executiei lucrarilor pe amplasament.

###

### ***2. Curatarea terenului de vegetatie in zonele unde se executa lucrari, proiectul prevede tăierea unui arbore;***

###

### ***3. Excavarea solului/subsolului contaminat in vederea tratarii prin bioremediere on-site si off-site – se va face in două etape:***

Inainte de a se trece la exacavarea etapizata din jurul forajelor, se va realiza excavarea solului/subsolului din zona hotspot-ului GF15 (zona contaminata care se suprapune peste platforma de bioremediere si care se va remedia inainte de amenajarea acesteia) pe o suprafata de 400 mp, astfel:

Zona excavata se va umple cu sol curat adus din sursa externa si sol necontaminat depozitat provizoriu.

***In Etapa 1*** se va excava solul/subsol din zona forajelor GF5, GF8, GF9, GF6, GF10 si F4 cu suprafata de 2.310 mp pana la adancimea maxima de 3 m cuantificand un volum estimat de cca. 6.930 mc sol/subsol contaminat care va fi transportat, astfel:

* Volumul de sol/subsol posibil necontaminat (stabilit pe bada analizelor de THP) va fi depozitat separat pe amplasament in vecintatea vestica a organziarii de santier in zona necontaminata.
* Solul/subsolul mai putin contaminat va fi transportat catre platforma de bioremediere on site pentru tratare.
* Solul/subsolul foarte contaminat va fi transportat off-site catre o statie de bioremediere autorizata.

***In Etapa 2*** se va excava solul/subsol din zona forajelor GF6, GF9, GF10, pe o suprafata de 1.300 mp de la cota de -3 m pana la cota maxima de -5 m cuantificand un volum estimat de cca. 2.600 mc subsol contaminat care va fi transportat, astfel:

* solul mai putin contaminat va fi trasportat catre platforma de bioremediere on-site pentru tratare;
* solul foarte contaminat se va transporta off-site catre o statie de bioremediere autorizata;

In situatia in care in timpul etapei 2 de excavare, în intervalul de adancime -3 ÷ -5 m, se vor produce infiltratii de apa subterana din panza freatica in care se poate regasi faza libera de produs petrolier, atunci se va colecta faza libera cu ajutorul unor skimmere. Acesta va fi eliminat de pe amplasament prin firme specializate.

###

### ***4. Tratarea prin bioremediere on-site a solului/subsolului contaminat excavat***

#### 4.a. Construirea platformei pentru tratarea on-site prin bioremediere a solului contaminat

Estimarea cantitatii de sol/subsol contaminat care urmeaza a fi *tratat on-site prin bioremediere pe platformă* este de **8.224 mc.**

Suprafata platformei de bioremediere va fi de **3.550 mp** si va fi realizata din beton/ dale de beton prefabricate cu dimensiunea de 2m x 2m x 20cm (se pot folosi si alte dimensiuni sau materiale in conditia rezistentei la trafic greu).

Platforma de bioremediere va fi construita ca o zona etansa instalata pe o suprafata de teren plana nivelata si compactata initial, cu o inclinatie de 0,5 % (astfel incat sa fie posibila colectarea apei drenate).

Stratul de izolatie orizontal va cuprinde:

- Dale din beton sau alte materiale de protectie corespunzatoare (benzi de cauciuc de mare grosime) pe care urmeaza a se depune solul contaminat ceea ce se realizeaza prin circulatia utilajelor/camioanelor grele;

- Strat de nisip cca. 3 cm grosime;

- Un substrat protectiv de geotextil;

- Geomembrana HDPE 1,5 mm grosime;

- Geotextil protectiv de acoperire;

- Un strat din balast/pietris compactat de 20 cm grosime;

- Sistem de colectare a scurgerilor de apa de pe platforma de tratare format din rigole perimetrale si bazin colector/basa colectoare .

Scurgerile de apa vor fi colectate in bazinul colector/basa colectoare (cu un volum de **V= cca. 100 mc** ) amenajat(a) in zona de nivel minim a platformei.

 Pe platforma de bioremediere se vor amplasa cca. 3 prisme de sol/subsol contaminat/ciclu de bioremediere

*4.b. Instalare echipamente pentru bioremedierea solului/subsolului contaminat*

*4.c. Instalare echipamente pentru epurarea apelor* pluviale contaminate cu hidrocarburi petroliere colectate atat in rigolele perimetrale ale platformei de bioremediere intr-un bazin colector, cat si din excavatii (apa acumulata) doar pe perioada executiei lucrarilor. Apa epurata va fi refolosita pentru umidificarea solului/subsolului bioremediat din cele 3 prisme amplasate pe platforma de bioremediere, cat si in procesul de tratare in situ. In cazul unor ploi puternice, si in cazul in care stocul de apa este mare, apa epurata (tratata) va fi dirijata catre canalizarea oraseneasca

Componente tehnologice:

- separator de hidrocarburi petroliere:

- Filtru de carbon activat

- Bazin colector V= 100 mc de egalizare a debitului

*4.d. Transportul solului/subsolului contaminat la platforma de bioremediere* unde va fi descarcat si asezat in prisme de pamant.

*4.e. Tratarea on-site a solului/subsolului contaminat prin bioremediere;*

In vederea separarii volumelor de sol contaminat de cel necontaminat se vor preleva probe pentru care se vor realiza analize fizico - chimice (THP).

In baza rezultatelor analizelor fizico-chimice realizate, pe sarje, solul/subsolul necontaminat va fi depozitat provizoriu pe amplasament, iar sol/subsol contaminat se va aseza sub forma unor prisme de pamant, in functie de gradul de contaminare pe platforma de bioremediere on-site.

Sarjele de sol/subsol contaminat excavat se vor omogeniza pe platforma cu ajutorul unui buldozer, prin intoarceri succesive, odata cu aplicarea de biopreparat. Pentru intensificarea procesului de bioremediere se mai pot aplica si fertilizanti.

Procesul de bioremediere va fi periodic monitorizat.

Dupa atingerea limitelor admise sarjele de sol/subsol vor fi incarcate in camioane si transportate pe amplasament pentru umplerea excavatiilor.

**5. Tratarea prin bioremediere in-situ a solului/subsolului contaminat (**in straturile de adancime de sol/subsol, interval de adancime estimat -3 ÷ -7m), se realizeaza in etape:

***In etapa 1 de excavare :***

*Tratarea in-situ va actiona in intervalul de adancime -3 la -7m, dar sistemul se instaleaza de la cota 0, si va functiona pe o perioada de cca. 4 luni.*

* Mobilizarea şi instalarea echipamentelor de tratare in-situ a solului/subsolului contaminat;
* Instalare sistem de tratare in-situ pe verticala pe suprafata estimata **S = 1.430 mp,** delimitata de F5, GF1, GF4, GF3, compus din puturi perforate/lancete, cu scopul de a infiltra solutie de bacterii, nutrienti si aer. In functie de perioada de incepere a lucrarilor cat si de desfasurare a acestora, adancimea puturilor perforate/ lancetelor va fi dimensionata astfel incat sa fie evitat riscul interceptarii nivelului freatic. (Volum estimat V=5.720 m3 )

***In etapa a 2 de excavare*** :

*Tratarea in-situ va actiona in intervalul de adancime -3 la -7m, iar sistemul se instaleaza de la cota -3, si va functiona pe o perioada de cca.* ***4 luni.***

* Mobilizarea şi instalarea echipamentelor de tratare in-situ a solului/subsolului contaminat;
* Instalare sistem de tratare in-situ, vertical pe suprafata estimata **S= 980 mp,** delimitata de GF5, F4, compus din puturi perforate/lancete, cu scopul de a infiltra solutie de bacterii, nutrienti si aer. In functie de perioada de incepere a lucrarilor, cat si de desfasurare a acestora, adancimea puturilor perforate/ lancetelor va fi dimensionata astfel incat sa fie evitat riscul interceptarii nivelului freatic. ( Volum estimat V=3.920 mc)

**6. Bioremediere off-site sol/subsol contaminat**

Volumul estimat de cca. **1.906 m³** de sol/subsol contaminat care va fi tratat prin bioremediere off-site la o statie de bioremediere autorizata. Dupa identificarea volumului de sol/subsol contaminat, prin analize fizico-chimice, se va realiza transportul ADR al acestuia, la o statie de tratare autorizata, unde se va realiza tratarea prin bioremediere a acestuia, in vederea valorificarii/eliminarii solului/subsolului tratat.

**7. Umplerea excavatiilor si reconstructia ecologica a amplasamentului**

Umplerea excavatiilor se va realiza utilizand solul/subsolul tratat pe platforma de bioremediere on-site, solul necontaminat excavat si depozitat temporar pe amplasament, cat si sol din sursa externa;

Volumul total de sol utilizat pentru umplerea excavatiilor – umpluturi compactate va fi de cca. 9.988 mc (volum estimat).

La finalul lucrarilor de remediere se va asigura un strat de suprafata de 20 cm sol curat/sol vegetal din sursa externa, care se va inierba.

**8. Monitorizarea procesului de remediere sol/subsol, prelevarea si analiza indicatori apa epurata prin instalatia de epurare apa contaminata on-site si apa subterana din puturile de monitorizare (F1-F5), existente pe amplasament**

**9. Dezafectare organizare de santier, demobilizare instalatii, echipamente si personal**

Dupa finalizarea activitatilor de remediere, se va dezafecta organizarea de santier si toate instalatiile, echipamentele cat si personalul vor fi demobilizate de pe amplasament. Amplasamentul va fi predat liber de orice sarcina.

* ***Utilităţi***

*Alimentare cu apă*

Apa potabilă se va asigura din reţeaua comercială.

Apa tehnologică pentru compactarea umpluturilor se va procura cu cisterne auto.

Apa epurata in statia mobila de epurare a apei contaminate de pe amplasament va fi reutilizată atât pentru umidificarea solului din prisme, cat si in procesul de bioremediere in situ (infiltrare in forajele de injectie verticale).

*Canalizare*

Excesul de apă epurată se va descărca în reţeaua de canalizare orăsenescă existentă în zonă.

*Energia electrică* se va asigura fie prin racord la sistemul public de energie fie cu ajutorul unui generator.

- cumularea cu alte proiecte existente si/sau aprobate – nu este cazul;

- utilizarea resurselor naturale, in special a solului, a terenurilor, a apei si a biodiversitatii –

Solul utilizat in proiectul propus, este reprezentat de solul utilizat la lucrarile de umplere a excavatiilor respectiv:

* solul necontaminat excavat in volum de 400 mc;
* solul contaminat excavat si tratat on site in volum de 8.224 mc;
* solul curat – sursa externa ( sol pentru umpluturi compactate in volum de 1.364 mc + sol vegetal strat final necompactat in volum de 542 mc) in volum total de 1.906 mc.

Apa utilizata in proiectul propus, este reprezentata de apa pluviala colectata in excavatiile executate, care va fi epurata in statia mobila de epurare de pe amplasament (daca va fi cazul in baza analizelor fizico-chimice pentru parametrul TPH realizate de catre un laborator autorizat) in vederea reutilizarii in procesul de bioremediere.

**Se va monitoriza calitatea apei subterane prin prelevarea de probe din cele 5 puturi de monitorizare a calitatii apei subterane existente pe amplasament si se va analiza indicatorii de calitate THP si BTEX, inainte, in timpul si la sfarsitul lucrarilor de decontaminare sol/subsol si reconstructie ecologica a amplasamentului;**

- cantitatea si tipurile de deşeuri generate –

În perioada lucrărilor de execuţie vor rezulta:

* deşeuri menajere, deseuri de ambalaje care cor fi predate societăţilor de salubrizare,
* sol/subsol contaminat excavat, care va fi tratat prin bioremediere on site şi off site. Solul contaminat estimat a fi supus procedurii de tratare prin bioremediere off-site, va fi transportat de pe amplasament cu mijloace de transport adecvatem conform prevederilor legislatiei în vigoare
* sol/subsol necontaminat, care va fi refolosit pentru reumplere.

- poluarea şi alte efecte negative - emisii poluate, inclusiv zgomotul şi alte efecte negative: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor de execuţie şi vor fi în limite admisibile; în timpul procesului de bioremediere on-site se va utiliza un sistem control si eliminare a prafului (pulverizator profesional);

- riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul.

- riscurile pentru sănătatea umană: redus.

c). *Amplasarea proiectului*:

- utilizarea actuală şi aprobată a terenului: conform PUG – Municipiul București, amplasamentul se încadrează în subzona M2 – subzona mixtă ; conform PUZ modificat «*Închidere inel median de circulaţie la zona nord – autostrada urbană tronson cuprins între Lacul Morii şi şos. Colentina»* aprobat cu HCGMB nr. 292 din 27.11.2014, amplasamentul este cuprins parţial în UTR 6\_69 – zona parcuri, grădini, scuaruri şi fâşii plantate publice, şi parţial în UTR 6\_24 – zona spaţiilor verzi publice cu acces nelimitat. Terenul este situat în limita zonei de protecţie CFR, precum şi în zona de protecţie faţă de infrastructura tehnică (apeduct).

- bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:

- capacitatea de absorbţie a mediului natural, acordându-se atenţie specială următoarelor zone:

* zonele umede, zone riverane, guri ale râurilor – nu este cazul.
* zonele costiere şi mediul marin – nu este cazul.
* zonele montane şi forestiere – nu este cazul.
* arii naturale protejate de interes naţional, comunitar, internaţional – nu este cazul.
* zone clasificate sau protejate conform legislaţiei în vigoare: mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: amplasamentul este traversat de apeductul de apă potabilă V Arcuda – Staţia Nord, precum şi de Apeductul Roşu – Staţia Nord. *Lucrările prevăzute în proiect respectă zona de protecţie sanitară cu regim sever a aducţiunilor de apă.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul.
* peisaje şi situri importante din punct de vedere istoric, cultural şi arheologic: nu este cazul.

d). *Tipurile și caracteristicile impactului potential*:

- importanţa şi extinderea spaţială a impactului (aria geografică şi numărul persoanelor afectate) – nesemnificativ;

- natura impactului - nesemnificativ;

- natura transfrontalieră a impactului – nu este cazul;

- intensitatea şi complexitatea impactului – redusă;

- probabilitatea impactului: redus;

- debutul, durata, frecvenţa şi reversibilitatea preconizate ale impactului: impact redus asupra mediului în perioada desfăşurării lucrărilor de execuţie, in conditii de functionare corespunzatoare a utilajelor. Efectele asupra mediului sunt de scurta durata, nefiind cumulative.

- cumularea impactului cu impactul altor proiecte existente şi /sau aprobate: nu este cazul.

- posibilitatea de reducere efectivă a impactului:

Pe amplasament nu mai există surse de contaminare activă, singura sursă de contaminare reprezentand-o solul/subsolul contaminat. Prin indepartarea hotspot-urilor de sol/subsol contaminat se va îndepărta sursa de contaminare de pe amplasament, iar pentru orizonturile de adâncime se va aplica şi atenuarea naturala avand in vedere nivelul scazut al concentratiilor indicatorului TPH ce vor rezulta dupa decontaminarea subsolului in orizontul de adancime 3-7 m.

Umplerea gropilor rezultate în urma excavaţiilor se va realiza cu sol tratat pe plantforma on-site si cu sol curat din sursa externă si se va compacta.

În ceea ce priveste factorul de mediu apa subterana **se va monitoriza periodic concentratiile de poluant (TPH si BTEX) in apele subterane**, prin prelevare de probe de apa subterana din cele 5 foraje de monitorizare apa subterana existente pe amplasament (F1-F5), la inceputul, in timpul si la sfarsitul lucrarilor de remediere/decontaminare sol si reconstructie ecologica amplasament depozit Grivita (15 probe).

 Reconstructia ecologica a amplasamentului va consta in umplerea excavatiilor utilizand solul/subsolul tratat pe platforma de bioremediere on-site, solul necontaminat excavat si depozitat temporar pe amplasament cat si cu sol din sursa externa, urmata de asternere 20 cm strat final sol curat/sol vegetal adus din sursa externă, care se va inierba.

e). *Lipsa comentariilor* din partea publicului ca urmare a publicarii anuntului privind depunerea solicitării de obţinere a acordului de mediu, anuntului privind decizia etapei de încadrare şi a afisării proiectului deciziei etapei de încadrare pe pagina de internet a APM București <http://apmbuc.anpm.ro>.

***Condiţiile de realizare a proiectului:***

1. Investiţia va fi realizată cu respectarea cerinţelor impuse prin Certificatul de Urbanism nr. 1578/162/C/35220 din 25.09.2018 emis de Primăria Sectorului 1 şi prin avizele sau acordurile emise de instituţiile menţionate în acesta.

2. Tăierile de arbori se vor realiza numai cu avizul favorabil emis de Primăria Municipiului Bucureşti – Direcţia Protecţia Mediului.

3. ***Lucrările prevăzute prin proiect se vor realiza numai cu avizul favorabil emis de SC APA NOVA BUCUREŞTI SA şi cu respectarea condiţiilor impuse prin acesta. Se vor respecta zonele de protecţie sanitară cu regim sever a aducţiunilor prezente pe amplasament.***

4. Se vor respecta condiţiile impuse prin avizul emis de Compania Naţională de Căi Ferate CFR SA – Sucuresala regională de Căi Ferate Bucureşti.

5. Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**✓ Protecţia calităţii apelor :**

- Indicatorii de calitate a apelor uzate evacuate în reţeaua de canalizare orăşenească nu vor depăşi valorile prevăzute în Normativul privind condiţiile de evacuare a apelor uzate în reţelele de canalizare ale localităţilor şi direct în staţiile de epurare NTPA - 002/2002 - Anexa nr. 2 din HG nr. 188/2002 - Hotărâre pentru aprobarea unor norme privind condiţiile de descărcare în mediul acvatic a apelor uzate, modificată şi completată de HG nr. 352/2005.

- Se interzice descărcarea de deşeuri de orice tip sau alte substanţe în canalizarea orăşenească.

 - Se vor lua măsuri în vederea evitării poluării apelor, inclusiv de prevenire şi combatere a poluărilor accidentale.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- Se vor respecta condiţiile de calitate a aerului în zonele protejate prevăzute în STAS 12574/87.

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Executantul va efectua toate analizele necesare in vederea incadrarii deseurilor ca periculoase sau nepericuloase ulterior operatiunii de tratare, in vederea valorificarii/eliminarii, prin entitati autorizate in acest sens.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

- La încheierea lucrărilor, suprafeţele de teren ocupate temporar vor fi eliberate şi aduse la starea naturală.

**✓ Protecţia împotriva zgomotului şi vibraţiilor**

**-** Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**✓ Gospodărirea deşeurilor**

- Deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol.

- Deşeurile menajere rezultate pe perioada de execuţie a lucrărilor, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Solul contaminat propus a fi tratat prin bioremediere off site va fi transportat in condiţii de siguranţă, cu respectarea prevederilor HG 1061/2008.

6. La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

7. Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

*8*. *Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va face parte integrantă din procesul-verbal de receptie la terminarea lucrarilor, conform art. 43, alin.3 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

*9. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, conform art.34, alin.1 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

10. Pe toată durata execuţiei şi funcţionării obiectivului se vor respecta prevederile:

* O.U.G. nr. 195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* H.G.R. 930/2005 pentru aprobarea Normelor speciale privind caracterul si marimea zonelor de protectie sanitara si hidrogeologica;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator.
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* SR 10009/2017 Acustica. Limite admisibile ale nivelului de zgomot în mediul ambiant;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deşeurilor, republicată, cu modificările şi completările ulterioare;
1. Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare a impactului de mediu.

 Draftul deciziei etapei de încadrare a fost afisat spre consultare pe site APM Bucureşti: <http://apmbuc.anpm.ro>.

 **Prezenta decizie este însoţită de planul de situaţie propus, vizat spre neschimbare.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

 Dr. ing. Simona Mihaela ALDEA

 ŞEF SERVICIU AVIZE, ACORDURI,

AUTORIZAŢII,

Ing. Elena GÂRBAN

ÎNTOCMIT,

Ing. Narcisa SERAFIM